
Text rozhodnutia
Súd: Krajský súd Košice Spisová značka: 14Cbi/9/2007 Identifikačné číslo súdneho spisu: 7007201036 Dátum vydania rozhodnutia: 11. 05. 2016 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2016:7007201036.3 Uznesenie Krajský súd v Košiciach v právnej veci žalobcov: 1/ B.. G. L., U.. X.X.XXXX, R. L. X, XXX XX L., X/ B.. N. L., U.. XX.X.XXXX, R. V. X. XX-XXXX, X. R., H., V. - dedičia po nebohej žalobkyni C. Z., Q. N. X.X.XXXX proti žalovanému: C.. H. N., G. XX, XXX XX G., správkyňa konkurznej podstaty úpadcu D. D., Q. X, XXX XX L. v konaní o vylúčenie vecí z konkurznej podstaty takto r o z h o d o l : Konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobkyňa C. Z. doručila Krajskému súdu v Košiciach dňa 20.9.2007 návrh, ktorým sa domáhala vylúčenia vecí z konkurznej podstaty vo veci úpadcu D. D., Q. X, L., vedenej na Krajskom súde v Košiciach pod sp. zn. 7K/151/2005. V priebehu konania na súde žalobkyňa dňa 4.2.2015 zomrela a po nebohej bolo prejednané dedičské konanie pod sp. zn. 14D 82/2015, Dnot 32/2015, o čom bolo vydané osvedčenie o dedičstve zo dňa 25.5.2015. Dedičmi po nebohej žalobkyni sa stali B.. G. L. K. B.. N. L., preto súd v ďalšom konaní pokračoval ako so žalobcami s dedičmi po nebohej pôvodnej žalobkyni. Pred začatím pojednávania zobrali žalobcovia v 1. a 2. rade návrh na začatie konanie v celom rozsahu späť, navrhli konanie zastaviť a žiadnemu z účastníkov nepriznať náhradu trov konania. Podľa § 96 ods. 1 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Podľa § 96 ods. 2 O.s.p. súd konanie nezastaví, ak odporca so späťvzatím návrhu z vážnych dôvodov nesúhlasí; v takom prípade súd po právoplatnosti uznesenia pokračuje v konaní. Podľa § 96 ods. 3 O.s.p. nesúhlas odporcu so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie, alebo ak ide o späťvzatie návrhu na rozvod, neplatnosť manželstva alebo určenie, či tu manželstvo je alebo nie je. V takomto prípade súd rozhodne o zastavení konania do 30 dní od späťvzatia návrhu. Vzhľadom k tomu, že žalobcovia zobrali návrh na začatie konania späť pred začatím konania, súd v súlade s vyššie citovaným zákonným ustanovením konanie zastavil a rozhodol tak, ako je to uvedené vo výroku tohto uznesenia. O trovách konania súd rozhodol podľa § 146 ods. 1 písm. c) O.s.p. s tým, že žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a) v konaní došlo k vadám uvedeným v § 221 ods. 1, b) konanie má inú vadu, ktorá mohla mať za následok nesprávne rozhodnutie vo veci, c) súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, d) súd prvého stupňa dospel na základe vykonaných dôkazov k nesprávnym skutkovým zisteniam, e) doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205a), f) rozhodnutie súdu prvého stupňa vychádza z nesprávneho právneho posúdenia veci.

